Държавен вестник, бр. 62, 2025 г., стр. 29

БРОЙ  62	
Д Ъ Р Ж А В Е Н  В Е С Т Н И К 	
СТР.  29   
(3) Националното тол управление се ръко­
води и представлява от директор.
(4) Структурата на Националното тол 
управление се утвърждава от Управителния 
съвет на Агенцията.
(5) Териториални звена на Националното 
тол управление са регионалните тол центрове, 
които се разкриват по реда на ал. 4.
Раздел VII
Организация на работата
Чл. 41. Управителният съвет утвърждава 
с решения:
1. вътрешни правила за работа в Агенцията;
2. вътрешни правила за финансово управ­
ление и контрол в Агенцията;
3. вътрешни правила за осъществяване 
на дейността по управление и контрол на 
проекти, финансирани със средства от Евро­
пейския съюз.
Чл. 42. В изпълнение на своите функции 
и възложени конкретни задачи служителите 
в Агенцията изготвят становища, отчети, 
доклади, анализи, концепции, информации, 
проектни решения по конкретни въпроси, 
вътрешни актове, проекти на нормативни 
актове, проекти на международни договори 
и други документи.
Чл. 43. Служителите в Агенцията, заемащи 
ръководни длъжности, съобразно възложените 
функции и задачи на ръководените от тях ди­
рекции или отдели организират, контролират, 
планират, координират, отчитат се и носят 
отговорност за дейността и за изпълнението 
на задачите, като:
1. представят мотивирани целесъобразни 
и законосъобразни предложения за вземане 
на решения от Управителния съвет;
2. възлагат задачи на работещите в отдела 
и дирекцията, контролират и отговарят за 
тяхното срочно и качествено изпълнение;
3. осигуряват взаимодействието с другите 
отдели и дирекции в Агенцията в съответ­
ствие с установените организационни връзки 
и разпределението на дейностите между тях;
4. ежегодно изготвят отчет за дейността 
на дирекцията или отдела и правят предло­
жения за конкретни мерки за подобряване на 
дейността в нея/него;
5. предлагат назначаване, повишаване, 
преместване, стимулиране, санкциониране и 
освобождаване на работещите в отдела или 
дирекцията.
Чл. 44. (1) Работното време на служите­
лите в Агенцията е 8 часа дневно и 40 часа 
седмично при 5-дневна работна седмица.
(2) Работното време на служителите от цен­
тралната и специализираната администрация 
на Агенцията е с променливи граници от 8,00 
до 19,00 ч. със задължително присъствие в 
периода от 10,00 до 16,00 ч. и с обедна почивка 
30 минути между 12,00 и 14,00 ч.
(3) Приемното време на Агенцията е от 
9,00 до 17,30 ч.
(4) Когато характерът на дейността налага, 
работното време се организира на смени. За 
служителите, работещи на смени, се уста­
новява сумирано изчисляване на работното 
време с отчетен период, определен съгласно 
чл. 49, ал. 2 от Закона за държавния служител 
и чл. 142, ал. 2 от Кодекса на труда.
Чл. 45. Служителите в Агенцията могат да 
бъдат награждавани с отличия за образцово 
изпълнение на задълженията си с решение 
на Управителния съвет.
Чл. 46. Служителите в Агенцията удосто­
веряват самоличността и длъжността си със 
служебни карти.
Г л а в а  ч е т в ъ р т а
ПРЕВЕНЦИЯ И КОНТРОЛ НА КОНФЛИКТА 
НА ИНТЕРЕСИ
Чл. 47. (1) Председателят на Управителния 
съвет обявява със заповед списъка на катего­
риите информация, подлежаща на класифи­
циране като служебна тайна, въз основа на 
решение на Управителния съвет.
(2) Управителният съвет утвърждава пра­
вила за администрирането на информация, 
представляваща служебна тайна.
Чл. 48. (1) Не може да бъде служител в 
Агенцията лице, за което е налице обстоятел­
ство по чл. 7, ал. 2 от Закона за държавния 
служител или по чл. 107а, ал. 1 от Кодекса на 
труда или обстоятелство по чл. 70 от Закона 
за противодействие на корупцията, както и 
лице, което е свързано лице по смисъла на 
Търговския закон с търговец или съдружник, 
или акционер в търговец, който участва в 
процедури за обществени поръчки, провеж­
дани от Агенцията, както и в процедури за 
възлагане на концесии за обекти в случаите 
по чл. 21, ал. 3, т. 6 от Закона за пътищата.
(2) При възникване на обстоятелство, което 
е несъвместимо с изискванията за заемане 
на длъжността, служебното или трудовото 
правоотношение на служителя се прекратява.
Чл. 49. Служителите в централната ад­
министрация и в специализираните звена 
на Агенцията, на които са възложени под­
готовката, ръководството и контролът по 
изпълнението на проекти, изготвянето на 
правни анализи, концесионни анализи, фи­
нансови анализи, технически оценки и дру­
ги дейности в процедурите за възлагане на 
обществени поръчки и за концесиониране, и 
членовете на техните семейства нямат право